id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id ms id ms ms id ms id id ms ms id ms ms id ms id id id ms id id ms ms id ms id id id ms ms ms id ms ms ms id ms id id id id ms ms id ms ms id ms ms de id id id ms en ms tr ms ms ms id ms id id hy hy hy ms ms en en en en en en en en en id id id id ms en id id jv ms id id it es id id en id ms ms ms ms ms ms
Tambah Susu Badan Guna Milk Booster, Selamat Ke? Ini 4 Alternatif Lain
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Mama, Tak Perlu Lagi Guna Produk Milk Booster! Ini 4 Kaedah Semula Jadi Tambah Susu Badan
Ditulis oleh Mohammad Nazri Zulkafli Disemak pada 24/09/2021
Disemak secara perubatan oleh Dr. Ahmad Wazir Aiman
Bolehkah produk milk booster tambah susu badan? Ini merupakan persoalan yang sering bermain di fikiran ibu baharu.
Isu tidak cukup susu badan sememangnya tidak asing dalam kalangan wanita lepas bersalin.
Rujukan kepada pakar boleh bantu anda untuk mengenal pasti sebab di sebalik berlakunya masalah tersebut.
Pun begitu, pasti anda tertarik untuk mencuba produk milk booster yang banyak tular atas talian demi memastikan bekalan susu badan anda cukup untuk si manja yang sedang membesar.
Untuk mendapatkan lebih banyak info tentang Keibubapaan, sila dapatkannya di sini.
Bagaimana produk milk booster boleh tambah susu badan?
Kunci kepada fungsi biologi ini terletak pada hormon prolaktin, hormon yang dihasilkan oleh organ kelenjar pituitari yang terletak di dalam otak.
Fungsi utamanya untuk membesarkan payudara dan menghasilkan susu untuk bayi baru lahir.
Sebagai contoh, ubat domperidone yang pernah diluluskan oleh Food and Drug Administration (FDA) boleh menyebabkan paras hormon prolaktin meningkat bagi merangsang penghasilan susu badan.
Walau bagaimanapun, setiap ubat mempunyai kesan sampingan yang tersendiri.
Domperidone mungkin berkesan namun apabila tujuan penggunaan sudah tercapai, dos penggunaan akan dikurangkan perlahan-lahan.
Ia bagi memastikan penghasilan susu badan berada pada tahap yang konsisten di samping mengelakkan kebergantungan kepada ubat.
Kesan sampingan seperti pening kepala, sakit perut dan kering mulut sememangnya tidak asing lagi dalam kalangan pengguna.
Itulah sebabnya kebanyakan individu suka untuk mencuba produk herba.
Di Malaysia, produk tambah susu badan berkonsepkan bahan herba dan makanan sunnah menjuarai carta jualan.
Walau bagaimanapun, kesahihan maklumat yang disampaikan boleh menjadi isu.
Cara semula jadi untuk tambah susu badan
Alangkah mudahnya jika kita tahu cara semula jadi untuk tambah susu badan.
Oleh sebab kebanyakan produk milk booster di Malaysia diperkuatkan hanya dengan testimoni dan bukannya kajian saintifik, keberkesanannya boleh menjadi persoalan.
Kementerian Kesihatan Malaysia (KKM) telah menjalankan kempen penyusuan eksklusif sehingga bayi berusia 6 bulan.
Isu susu badan boleh menjadi halangan kepada para ibu untuk merealisasikan misi KKM.
Bagi mereka yang mengalami masalah tersebut, boleh cuba tip di bawah untuk tingkatkan susu badan secara semula jadi.
#1 Berikan susu badan anak sekerap mungkin
Mungkin macam tak menjawab soalan, namun ada penjelasan di sebaliknya.
Hormon yang bertanggungjawab untuk menghasilkan susu badan akan terembes apabila puting ibu dihisap oleh bayi- dikenali sebagai fenomena “let-down”.
Konsepnya lebih kepada keseimbangan di antara permintaan dan bekalan susu.
Semakin kerap anda menyusukan anak, semakin banyaklah jumlah susu badan yang akan dihasilkan.
Menyusu 8 hingga 12 kali sehari boleh bantu badan untuk memastikan bekalan susu berada pada paras optimum.
#2 Pam susu semasa anak anda tidak menyusu
Jika anak anda tidak menyusu, penggunaan pam payudara boleh bantu mengekalkan jumlah susu badan yang optimum.
Anda boleh cuba tip di bawah:
Pam payudara selepas sesi penyusuan badan bagi mengeluarkan lebihan susu.
Jika anak anda terlepas waktu menyusu kerana tidur atau mereka tidak berasa lapar, pam susu anda pada waktu itu.
Anda boleh pam susu badan ketika anak anda sedang minum susu dalam botol (sama ada susu badan yang telah dipam atau susu formula).
#3 Guna kedua-dua belah payudara
Cara yang paling mudah adalah untuk mencatat atau menggunakan aplikasi telefon pintar bagi merekodkan payudara mana yang anda guna semasa sesi penyusuan lepas.
Jika bayi anda berhenti menghisap payudara dan mereka masih berjaga, cuba susukan dengan payudara sebelah.
Kalau mereka masih menghisap, boleh jadi susu pada sebelah payudara sudah tidak keluar.
Rangsangan untuk mengeluarkan susu boleh bantu ibu meningkatkan jumlah susu badan tanpa bantuan farmakologi.
Kajian juga telah membuktikan penggunaan pam payudara terhadap kedua dua payudara boleh merangsang penghasilan susu.
#4 Ambil makanan atau herba tambah susu badan
Walaupun tiada kajian secara spesifik mengaitkan mana-mana diet dengan keupayaan untuk tambah susu badan, terdapat bahan yang terbukti boleh mencapai objektif tersebut.
‘Galactagogue’ boleh merangsang penghasilan susu badan dan sering digunakan dalam biskut yang dijual di pasaran.
Walau bagaimanapun, saintis perlu mengkaji dengan lebih mendalam bagi membuktikan ketepatan dapatan kajian lepas.
Sebelum anda mula mengambil sebarang makanan atau herba, eloklah bertanya kepada doktor terlebih dahulu.
Ia bagi memastikan tiada elemen makanan yang boleh mempengaruhi tahap kesihatan anda semata-mata untuk tambah susu badan.
Ada beberapa jenis milk booster yang terbukti berkesan oleh kajian saintifik namun penggunaannya boleh memberikan kesan sampingan memandangkan ia melibatkan pengambilan ubat.
Di Malaysia, penggunaan produk milk booster yang menggunakan ramuan semula jadi untuk tambah susu badan hanya terbukti berkesan melalui testimoni dan bukannya kajian saintifik.
Oleh itu, sebagai pengguna, anda perlu berhati-hati dalam memilih produk jika perlu.
Sebaik-baiknya, guna pendekatan lain yang tersenarai di atas bagi meningkatkan keupayaan anda menghasilkan susu badan.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Breastfeeding Report Card. (https://www.cdc.gov/breastfeeding/pdf/breastfeedingreportcard2010.pdf). Diakses pada 20 Julai 2020.
Increasing supply. (https://www.breastfeeding.asn.au/bf-info/common-concerns%E2%80%93mum/supply). Diakses pada 20 Julai 2020.
What causes a low milk supply during breastfeeding? (https://www.mayoclinic.org/healthy-lifestyle/infant-and-toddler-health/expert-answers/low-milk-supply/faq-20058148). Diakses pada 20 Julai 2020.
Simultaneous Breast Expression in Breastfeeding Women Is More Efficacious Than Sequential Breast Expression. (https://www.liebertpub.com/doi/10.1089/bfm.2011.0139). Diakses pada 20 Julai 2020.
Losing Your Milk: What seems like dwindling milk can actually be normal changes in baby and you. (https://breastfeedingusa.org/content/article/losing-your-milk-what-seems-dwindling-milk-can-actually-be-normal-changes-baby-and-y). Diakses pada 20 Julai 2020.
Herbs for Increasing Milk Supply. (https://www.canadianbreastfeedingfoundation.org/induced/herbs.shtml). Diakses pada 20 Julai 2020.
The Use, Perceived Effectiveness and Safety of Herbal Galactagogues During Breastfeeding: A Qualitative Study. (https://www.ncbi.nlm.nih.gov/pmc/articles/PMC4586661/). Diakses pada 20 Julai 2020.
The Effect of Two Different Domperidone Doses on Maternal Milk Production. (https://journals.sagepub.com/doi/abs/10.1177/0890334412438961). Diakses pada 20 Julai 2020.
11 Makanan Yang Baik Untuk Ibu Lepas Bersalin, Barulah Si Manja Dapat Nutrisi Dari Susu Badan!
Risau Susu Badan Tak Cukup? Ini 9 Cara Banyakkan Susu Ibu, No #7 Paling Senang!
Ditulis oleh Mohammad Nazri Zulkafli Disemak pada 24/09/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.